SVT บวก 4% หลังหลุด “แคชบาลานซ์” โบรกชี้กำไรปีนี้ โต 21% ชูเป้า 5.18 บ.
SVT บวก 4% หลังหลุด “แคชบาลานซ์” ระดับ 1 โบรกชี้กำไรปีนี้ โต 21% ส่วนปี 66 โต 20% มาจากรายได้ที่เติบโตสูง ชูเป้า 5.18 บ.
SVT บวก 4% หลังหลุด “แคชบาลานซ์” ระดับ 1 โบรกชี้กำไรปีนี้ โต 21% ส่วนปี 66 โต 20% มาจากรายได้ที่เติบโตสูง ชูเป้า 5.18 บ.
3 พ.ค. 2565

ผู้สื่อข่าวรายงานว่าวันนี้ (3 พ.ค. 2565) ราคาหุ้นบริษัท ซันเวนดิ้ง เทคโนโลยี จำกัด (มหาชน) หรือ SVT ณ เวลา 10:22 น. อยู่ที่ระดับ 4.84 บาท เพิ่มขึ้น 0.18 บาท หรือ 3.86% โดยทำจุดสูงสุดที่ 4.92 บาท และทำจุดต่ำสุดที่ 4.68 บาท ด้วยมูลค่าการซื้อขาย 111.43 ล้านบาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ (29 มี.ค.2565) ว่า คาดกำไรปี 2565 เติบโต 21% เมื่อเทียบจากปีก่อน และปี 2566 กำไรเติบโต 20% เมื่อเทียบจากปีก่อน หลังจากปี 2564 โตเพียง 2% เมื่อเทียบจากปีก่อน จากรายได้ที่เติบโตสูง เพราะคาดว่าธุรกิจปีนี้อยูในช่วงการฟื้นตัวเร็ว จากการเปิดประเท ตลาดกลับสู่ภาวะปกติและขยายตู้ให้ครอบคลุมพื้นที่มากยิ่งขึ้น ล่าสุดมีข้อดีคือ ค่าเสื่อมราคาปรับลงมาก หลังเปลี่ยนนโยบายบัญชีเกี่ยวกับอายุการใช้ตู้เพิ่มเป็น 8 ปี จากเดิม 5 ปี ช่วยประหยัดค่าใช้จ่ายการขาย ด้านราคาพื้นฐานปี 2565 กำหนดให้เป็น 5.18 บาท แนะนำ “ซื้อลงทุน”
อย่างไรก็ดีก่อนหน้านี้ ตลาดหลักทรัพย์แห่งประเทศไทย (ตลท.) ประกาศให้ SVT เป็นหลักทรัพย์ที่ห้ามคำนวณวงเงินซื้อขาย และ Cash Balance ระดับ 1 โดยให้มีผล 11 เม.ย. ถึง 29 เม.ย. 2565